A történet esszenciája

,,Meglehet,

        Bánkhoz szegődök. Ott van a haza,

        Hol a haszon - s miért ne húzzam azt?

        Hisz' aminek meg kell történni, az

        Anélkül is megtörténik."

Azért választottuk ezt az idézetet, mert szerintünk ez illett legjobban a dráma eszmei hátteréhez. Biberach karaktere az egész drámában végig alattomos, felbújtó szereplő, mindig a haszont leste. Biberach tanácsolta Ottónak, hogy kábítsa el Melindát, aztán a történet végén Bánkhoz szegődött.

  Ez az idézet is mutatja, hogy egy rosszul működő társadalomban élnek, és mindenki annak az oldalára áll, akitől nagyobb hasznot remél.

Gertrudis lassan kirabolja az országot, közben a nép csak tűr, pedig sokan tudják, hogy ez egy igazságtalanul működő rendszer. Párhuzamot lehet vonni a mű és napjaink között, például ha valaki fél egy rossz házasságból kilépni, vagy fél felmondani a munkahelyén. Viszont az idézet a való életre is illik, mert vannak olyan emberek, akik például haszonszerzés szempotját előre sorolva házasodnak, illetve embertársainkhoz is sokszor hátsó szándékkal fordulunk. Ennek oka lehet eszmei és anyagi haszonlesés. Azért tartjuk ezt a részletet a Bánk bán esszenciájának, mivel Biberach az egész történet alatt vagy Gertrudis, vagy Bánk oldalán állt.